EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko galdera egin du, Nafarroako Parlamentuko 2198 irteera-zenbakiarekin erregistratua, 2022ko apirilaren 11n (10-22/PES118 galdera), Sozietateen gaineko Zergari buruzko Foru Legeak “Etxebizitzak errentan ematen diharduten entitateak” izeneko IV. kapituluan aurreikusten dituen hobariek diru-sarrera fiskaletan eragin duten murrizketari buruz. Hona Ekonomia eta Ogasuneko kontseilariak ematen dion informazioa:

Zenbait zerga aldatu eta beste tributu-neurri batzuk hartzeari buruzko abenduaren 30eko 35/2003 Foru Legeak, 2004ko urtarrilaren 1etik aurrerako eraginarekin, sozietateen gaineko zergan araubide berezi berri bat ezarri zuen etxebizitzak alokatzea xede sozial bakarra duten entitateentzat; hain zuzen ere, hobari bat, errentamendu jarduera horren etekinetatik ateratzen den zerga-kuotan.

Behean azaltzen diren datuak sozietateen gaineko zergaren aitorpenetan jasotako datuen batura agregatua dira (aitorpena bateratze fiskaleko araubidean aurkezten ez duten zergadunena). Hobaritzat hartu da 18 laukian (“Etxebizitzak errentan ematen diharduten entitateentzako hobariak”) aitortu edo likidatutako zenbatekoa. 2007. urtetik aurrerako datuak eskaintzen dira, aurreko urteetan ez zegoelako horrelako laukirik aitorpenean.

Hobarien zenbatekoak honako hauek dira, 2007tik aurrera, ekitaldiz ekitaldi:

|  |  |
| --- | --- |
|  | Hobaria (euroak) |
|  | 18 laukia |
| 2007 | 424.899,67 |
| 2008 | 390.133,60 |
| 2009 | 326.158,39 |
| 2010 | 397.317,56 |
| 2011 | 446.186,21 |
| 2012 | 386.758,37 |
| 2013 | 362.648,82 |
| 2014 | 506.251,33 |
| 2015 | 455.586,45 |
| 2016 | 434.816,50 |
| 2017 | 635.219,72 |
| 2018 | 817.449,06 |
| 2019 | 708.660,28 |
| 2020 | 848.389,70 |

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2022ko maiatzaren 13an.

Ekonomia eta Ogasuneko kontseilaria: Elma Saiz Delgado